Seba qedînayîşê tecrîdbîyayîşê Rayberê Şarê Kurdî Abdullah Ocalanî 4 aktîvîstê Kurdan ê Berlînî grevê vêşanîye de yê.
Çalakwanan ra Mele Mûstafa Tûzak 115 rojî yo, Şîyar Xelîl 102 rojî yo, Cemal Kobanê û Omer Bagdûr zî 99 rojî yo grevê vêşanîye de yê.
Çalakwanan ard ziwan ke halêko rind o ke dimayê 8 serran Rayberê Şarê Kurdî Abdullah Ocalanî eşkayo avûkatanê xo dir pêvînayîş virazo, labelê no nêno a mana ke tecrîd qedîyayo.
Aktîvîstan da zanayene ê paştî danê eşkerayîya tepişteyan a roja Dişemeyî û vat, “Heta ke tecrîd bi temamî nêqedîyo do xoverdayîş zî dewam bikero.”
Tewr peynî grûbêka şorişgêranê Başûrî Kurdistanijî şîbî serdana çalakwanan û vatbi ke ê paştî danê waştişanê xoverdayoxan.
